Si tama nniḍen ad naf Tasekla tamaziɣt i d-yuɣen abrid ɣezzifen deg usnulfu s wudem n tira. Amaru amaziɣ ur ixulef ara imura nniḍen di ddunit, ula d netta yerfed imru iwakken ad dyini akk iwumi yettḥulfu, ad ibeggen idles-is, ad yemmeslay ɣef ugdud-is akked wayen i d-as-dyezzin. D acu kan, timawit ur as-tefki ara ttawilat ilaqen iwakken ad teḥrez agerruj-is, am wakken i as-tefka i tira, s tira agdud amaziɣ yesseḥbiber ɣef yiẓuran-is daɣen ad yeḥrez taseklais. Tasekla teqqen ɣer wakud d tmetti i deg d-tlul,ideg tettidir. Ma mxallafent tmettiyin ad mxallafent ula d timuɣliwin ɣef wayen yellan di tsekla.